Pariserhjul

Pariserhjul er en konstruksjon som består av et vertikalt stående stort hjul, med gondoler som henger i hjulets kanter. Det er bygget for å brukes i fornøyelsesparker.


== Historie ==

Den tidligste forløper til et pariserhjul var et tyrkisk  Opp-og-Ned hjul, en enkel hånddreven innretning som går tilbake til det 17. hundreåret. Slike enkle innretninger var lenge i bruk på små reisende tivoli og mest beregnet for barn.
Det moderne pariserhjul, på engelsk Ferris Wheel, har fått navn etter konstruktøren, den amerikanske ingeniøren George Ferris, som tegnet et 80 meter stort hjul for Verdensutstillingen i Chicago 1893. Det var ment å være et motstykke og amerikanernes svar til Eiffeltårnet, hovedattraksjonen på  Verdensutstillingen i Paris 1889. 
Denne første konstruksjonen veide 2 200 tonn og kunne romme 2 160 passasjerer; Hjulet, som var den største attraksjonen på verdensutstillingen, var over 75 meter høyt og ble drevet av to dampmaskiner, hver på 1 000 H/k. Det hadde 36 gondoler, alle på størrelse med en mindre buss som kunne romme 60 mennesker (20 sitteplasser og 40 ståplasser).  Det tok 20 minutter for en omdreining. (Billettpris: 50 cent.) Hjulet ble flyttet to ganger etter utstillingen i 1893. Siste gang til verdensutstillingen i St. Louis i 1904 og ble deretter demontert.

Eneste kjente store pariserhjul  fra 1800-tallet som fortsatt er virksomme er Riesenrad i Wiens fornøyelsespark Prater.
I London, i Earls Court ble det i 1895 bygget  stort pariserhjul, en kopi av hjulet  fra Chicago. Dette var i bruk frem til 1906 og hadde blitt brukt av 2.5 million passasjerer da det ble revet. Det ble bygget av to unge australske ingeniører, Adam Gaddelin og Gareth Watson, og var det første av over 200 som disse bygget verden over.Noen eksempler på pariserhjul bygget i senere tid:

Sky Dream Fukuoka i Fukuoka, Japan, fra 19xx er  112 meter i diameter, rager 120 meter til toppen. Det var verdens største, før London Eye ble bygget.Singapore Flyer Singapore som forventes ferdig i 2008 vil rage som en 45 etasjes bygning og vil bestå av hjulet bygget på en  tre etasjes terminalbygning. Da vil hjulet med sine 150 meter få en total høyde på 195 meter og overgå det nåværende største hjul,  London Eye, med 43 meter.
Med sine 65 meter er Texas Star i Fair Park det største pariserhjul i den vestlige halvkule.  Det ble åpnet i 1985 og kan maksimalt frakte 260 personer.

Det mest berømte pariserhjul i dag er London Eye, også kjent som Millennium Wheel, åpnet i 1999 til tusenårsjubileet og er det største i verden med sine 135 meter over bakken. Byggingen ble finansiert av British Airways. Dets store popularitet har ført til at en rekke andre byer, som Birmingham og York (The Yorkshire Wheel), Moskva, Las Vegas, Shanghai, Melbourne og Singapore bygger, eller har foreslått å bygge tilsvarende hjul.Navnet Pariserhjul brukes bare i Skandinavia. Andre land bruker en betegnelse som går på hjul, eller stort hjul. Eks.: (Ty.: Riesenrad. Fr.: Grande roue, Det antas at det var etter verdensutstillingen i Paris at slike konstruksjoner ble allment kjente her og navnet Pariserhjul ble valgt. Engelsktalende land bruker betegnelsen Ferris Wheel etter konstruktøren, mens man for de moderne konstruksjonene som London Eye bruker betegnelsen Observation wheel for ikke å forbinde disse med Tivoli-arrangementer. 


== Referanser ==


== Eksterne lenker ==
(en) Ferris wheels – kategori av bilder, video eller lyd på Commons 
(en) Ferris wheel – galleri av bilder, video eller lyd på Commons 
Information about a Triple Wheel, Sky Whirl
The Yorkshire Wheel A 54m observation wheel at the National Railway Museum, York, UK.